Búið að endurvekja íbúasamtök á Hvanneyri Fjölmennur íbúafundur var haldinn í gær í Skemmunni á Hvanneyri . Tilefni hans var að endurvekja íbúasamtök sem nú hafa legið í dvala til nokkurra ára . Íbúar staðarins og sveitarinnar í kring vilja sameinast í því að standa vörð um Hvanneyri og finna leiðir til að efla staðinn sem búsetukost til lengri tíma . „ Miklar og góðar umræður fóru fram á fundinum og ljóst er að fólk hefur miklar hugmyndir um hvað hægt er að gera . Fundurinn skipaði nýja stjórn og mun hún leiða vinnuna , “ segir í tilkynningu vegna fundarins . Í undirbúningshópnum eru eftirtaldir : Álfheiður Sverrisdóttir , Birgitta Sigþórsdóttir , Borgar Páll Bragason , Bryndís Geirsdóttir , Hallgrímur S. Sveinsson , Sigurður Guðmundsson og Sólrún Halla Bjarnadóttir . Netfang íbúasamtakanna er ibuasamtokhve@gmail.com